Teeviit

21.02 online-fookusgrupp: vaimse tervise kirjaoskuse podcast
2024-02-21 18:00 - 19:30 (Europe/Tallinn) | Veebis
Kutsume 18-30aastaseid noori osalema fookusgrupi kohtumisel Teamsis. Kohtumise fookuses on vaimse tervise kirjaoskuse teemalise podcasti sisu ja saatekülaliste leidmine. Kohtumine toimub inglise keeles ja on ERYICA “YIMinds” projekti tegevus.

Veebikohtumise eesmärk on koguda sisendit podcastide episoodisesse (4 tk) ja leida potentsiaalseid külalisi (4 noort). Osalema oodatakse noori, kel on positiivsed kogemused seoses vaimse tervise info ja abi saamise osas noorsootöö, noorteinfo või vaimse tervise teenuste kaudu.

Ootused osalejale:

Võtta osa veebikohtumiselt ning jagada oma kogemusi seoses vaimse tervise info, abi ja toe kättesaamisega.
Hea inglise keele oskus.
Erialane taust on seotud noorsootööga, noorteinfotööga või vaimse tervise valdkonnaga.

Võimalused osalejatele:

Aidata kaasa YiMindsi projekti õnnestumisele.
Osaleda podcastide episoodide lõplikus sisukujunduses.
Võtta osa külalisena podcastis ja jagada oma kogemusi.
Osaleda aprillis toimuval rahvusvahelisel õppevisiidil (Tallinn, Eesti)*.

*Planeeritud kuupäevad on 9. ja 10. aprill 2024. Kokku kutsutakse kohtumisele ja podcasti 4 noort. Kaetakse majutus- ja reisikulud. Tegevust korraldab Haridus- ja Noorteamet.

Kuidas osaleda?

Kuupäev: 21.02.2024 kell 18.00-19.30
Kui oled huvitatud, registreeru siin enne 15.02.2024.

Loe ERYICA “YIMinds” projektist lähemalt siit.

Lisainfo:
Kadri Koort
Valdkonnajuht
Noorteosakond
Haridus- ja Noorteamet
mob 5695 5279
kadri.koort@harno.ee
www.harno.ee

Kandideeri: Erasmus+ ja ESK noorte töögrupp
2024-02-09 00:00 - 2024-02-26 23:30 (Europe/Tallinn) | Tallinn
Erasmus+ ja Euroopa solidaarsuskorpuse agentuur kutsuvad 15-19 aastaseid noori liituma töögrupiga, mille eesmärk noorte ideede ja mõtete koondamine rahvusvaheliste noortevõimaluste teemal. Kohtumine toimub juba 9.-10. märtsil ja osalemise soovist tuleb teada anda hiljemalt 26. veebruariks.

Töögruppi oodatakse noori, kes pole varem üheski Erasmus+ ega Euroopa Solidaarsuskorpuse projektis osalenud ja võib-olla pole neist isegi mitte kuulnud. Tegemist on kahepäevase üritusega, mis koosneb kahest osast:

ühelt poolt uuritakse noorte huvide, vajaduste ja takistuste kohta, mis mõjutavad Erasmus+ või Euroopa Solidaarsuskorpuse programmis (mitte) osalemist,
teiselt poolt viiaksenoored kokku päris projektitegijatega, et teada saada, milliseid võimalusi programmid noortele pakuvad.

Töögrupp toob kokku 15-20 noort erinevatest Eesti piirkondadest ja esimese asjana saame omavahel tuttavaks ja loome mugava õhkkonna. Kahe päeva jooksul toimuvad grupiarutelud, juhtumianalüüsid, avatud intervjuud ja muud huvitavat. Teisel päeval saame muuhulgas kokku noortega, kel on erinevates projektides osalemise kogemus ja kes soovivad oma lugusid jagada.

Veel olulist:

Töögrupp toimub eesti keeles.
Laupäeval koguneme alates 10.30 ja pühapäeval lõpetame hiljemalt kell 16.00.
Tegevus toimub Tallinnas Studio Mindz ruumides Telliskivis. Majutus on korraldatud seal samas lähedal neile, kellel vaja.
Osalejatele on kaetud majutus-, toitlustus- ja transpordikulud. Majutus on korraldatud 2-kohalistes tubades.
Töögruppi modereerib Mikhail Mogutov, kes on Narvas tegutsev koolitaja, õppenõustaja ja noorsootöötaja. Ta on õppinud psühholoogiat ja hiljuti lõpetas teadusmagistri hariduse valdkonnas Hollandis.

Töögrupis osaledes aitad E+ ja ESK agentuuril paremini oma tööd teha, saad tuttavaks teiste noortega ja õpid uusi asju, mida varem ei teadnud. Kui oled huvitatud, siis pane oma ankeet teele hiljemalt 26. veebruaril.

REGISTREERUMINE

Allikas: Erasmus+ veebileht
Lisaküsimuste korral pöördu Karin Ööveli poole karin.oovel@harno.ee või 55919229.

Konkurss vabadele õppekohtadele noorsootöö õppekaval
2024-02-02 - 2024-02-15
Tartu Ülikooli Narva Kolledž avas konkurssi vabadele õppekohtadele noorsootöö õppekaval
Kuni 15.02.2024 on võimalus kandideerida noorsootöö õppekava vabadele kohtadele:

õppekava vahetust taotlevad üliõpilased,
õppevormi vahetust taotlevad üliõpilased,
õppetöö asukoha vahetust taotlevad üliõpilased,
reimmatrikuleerimise taotlejad,
teistest kõrgkoolidest ületulijad,
eksternid ja Tartu Ülikooli täiendusõppijana vastava õppekava aineid läbinud isikud,
isikud, kes on õppinud Tartu Ülikoolis mõne muu õppekava alusel ja selle õppest eksmatrikuleeritud.

Vabale õppekohale kandideerimisel peab olema sooritatud nõutud õppeained, mis sobivad noorsootöö õppekavasse, järgmise semestri alguseks nõutud mahus:
1. õppeaasta – sügissemester -; kevadsemester 23 EAP.
2. õppeaasta – sügissemester 45 EAP; kevadsemester 68 EAP.
Avaldus: Natalia Kravtšenko natalia.kravtsenko@ut.ee.
Lisainfo: Birgit Villum birgit.villum@ut.ee ja Tartu Ülikooli veebist.

Infotund: Discover EU kaasatuse projektid
2024-01-29 13:00 - 14:00 (Europe/Helsinki) | Zoom
DiscoverEU on Erasmus+ programmi tegevus, mis annab 18-aastastele Euroopa noortele võimaluse rongiga reisides Euroopat avastada. Tegevuse käigus õpitakse tundma erinevaid kultuure, saadakse uusi tutvusi ning harjutatakse võõrkeeli.
DiscoverEU kaasatuse projektide eesmärgiks on võimaldada vähemate võimalustega noortel osaleda DiscoverEU-s võrdväärselt eakaaslastega.
DiscoverEU kaasatuse projektide raames saavad reisitoetust taotleda organisatsioonid ja mitteformaalsed noorterühmad ainult vähemate võimalustega noortele. Ühel reisil saab korraga osaleda 1–5 noort.
29.01.2024 kl 13-14 infotund toimub Zoomis ja seal saab ülevaate:

taotlustingimustest
rahastusskeemist
taotlemisprotsessist

Registreerumine siin.
Link saadetakse registreerunutele paar päeva enne ürituse toimumist.
Tutvu DiscoverEU kaasatusega juba nüüd SIIT.
Lisainfo:
Kaasatus ja mitmekesisus Mirjam Kodi, mirjam.kodi@harno.ee
DiscoverEU Lisete Tammeveski, lisete.tammeveski@harno.ee
Allikas: https://euroopanoored.eu/uudised/disovereu-kaasatuse-projektide-infotunnid-toimuvad-22-ja-29-jaanuar/

Kandideeri LevelUP! 2024 koolitusele Belgias
2024-01-29 | Brüssel
LevelUp! 2024 toimub 12.-13. aprillil Euroopa Parlamendis Brüsselis.
LevelUP on kahepäevane koolitus tugevdamaks demokraatlikke väärtusi ning edendamaks aktiivset osalemist Euroopa Parlamendi valimistel. Ürituse raames on võimalik suhelda noortega üle Euroopa, politikakujundajate, ekspertide ja teistega.
Kandideerida saavad 16.-35. aastased noored ning kokku otsitakse8 noort! Kaetud on transpordi- ja majutuskulud.
Esita enda kandidatuur Eesti Noorteühenduste Liidule siin. Kandideerimine kestab kuni 29. jaanuarini 2024.

Allikas: Eesti Noorteühenduste Liidu uudiskiri

Küsitlus “YouthInfoQuest” uurib noorte infovajaduste ja eelistuste kohta
2024-01-28 - 2024-03-15 | Veebis
Noorteinfoportaal Teeviit kutsub kuni 30. aastaseid noori üles vastama küsitlusele noorteinfo teemalisele “YouthInfoQuest”. Küsitlusele on võimalik vastata noortel üle Euroopa ja see on kättesaadav 19 eri keeles.

Küsitluse eesmärk on kaardistada noortele huvipakkuvad teemad, noortele atraktiivsed infokanalid ja lemmik sotsiaalmeedia ning veebipõhised infoallikad. Samuti uuritakse noorte käest nende arvamust usaldusväärsete infoallikate, info leidmisega seotud väljakutsete ja infost arusaadavuse kohta.
Küsitlusele vastama asudes tuleb valida vastamiseks eesti keel.

Vasta küsitlusele SIIN

Küsitlus on avatud 14.11.2023-15.03.2024.
Infoks:

Küsitlust viib läbi ERYICA (European Youth Information and Counselling Agency) ja küsitlust levitavad riikides ERYICA liikmed (sh Haridus- ja Noorteamet).
Küsitluse ettevalmistamisel ja tulemuste hindamisel on koostööpartneriks Abo Akademi Ülikooliga Soomest.
Küsitlus toimub Typeform platvormil.

Küsitluse pikk link: v7obax5m3y0.typeform.com/to/vEvXbcDv .

Lisainfo:
Kadri Koort
Valdkonnajuht
Noorteosakond
Haridus- ja Noorteamet
mob 5695 5279
kadri.koort@harno.ee
www.harno.ee

Infotund: Discover EU kaasatuse projektid
2024-01-22 16:00 - 17:00 (Europe/Helsinki) | Zoom
DiscoverEU on Erasmus+ programmi tegevus, mis annab 18-aastastele Euroopa noortele võimaluse rongiga reisides Euroopat avastada. Tegevuse käigus õpitakse tundma erinevaid kultuure, saadakse uusi tutvusi ning harjutatakse võõrkeeli.
DiscoverEU kaasatuse projektide eesmärgiks on võimaldada vähemate võimalustega noortel osaleda DiscoverEU-s võrdväärselt eakaaslastega.
DiscoverEU kaasatuse projektide raames saavad reisitoetust taotleda organisatsioonid ja mitteformaalsed noorterühmad ainult vähemate võimalustega noortele. Ühel reisil saab korraga osaleda 1–5 noort.
Infotund toimub Zoomis ja seal saab ülevaate:

taotlustingimustest
rahastusskeemist
taotlemisprotsessist

Registreerumine siin.
Link saadetakse registreerunutele paar päeva enne ürituse toimumist.
Tutvu DiscoverEU kaasatusega juba nüüd SIIT.
Lisainfo:
Kaasatus ja mitmekesisus Mirjam Kodi, mirjam.kodi@harno.ee
DiscoverEU Lisete Tammeveski, lisete.tammeveski@harno.ee
Allikas: https://euroopanoored.eu/uudised/disovereu-kaasatuse-projektide-infotunnid-toimuvad-22-ja-29-jaanuar/

Noorteprojektide infotund
2024-01-15 15:00 - 16:30 (Europe/Helsinki) | Veebis
Nii Erasmus+ kui ka Euroopa Solidaarsuskorpus ootavad taotlejaid osa võtma selle aasta esimestest taotlusvoorudest, mis toimuvad 20. veebruaril kell 13:00. Infotund annab helikopter-ülevaate kolmest tegevusvõimalusest:

Erasmus+ noortevahetus (rahvusvaheline tegevus)
Erasmus+ osalusprojekt (kohalik või rahvusvaheline tegevus)
Euroopa Solidaarsuskorpuse solidaarsusprojekt (kohalik tegevus)

Infotund toimub 15.01.2024 kell 15:00-16:30 veebikeskkonnas Zoom:

Tutvustame projektide üldist olemust ja kvaliteedinõudmisi
Selgitame projektide tingimusi ja eelarvet
Toome näiteid tehtud projektidest
Vastame kõikidele küsimustele

Tule infotundi ja saad teada, millised võimalused 2024. aastal noortele avanevad.
Registreerimine on avatud kuni 10. jaanuarini ja Zoomi lingi saadame kõigile registreerunutele 11. jaanuaril.
Registreeri osalejaks siin!
Täpsem info:
Karin Öövel (karin.oovel@harno.ee, +372 55919229)

Noorsootööprojektide infotund
2024-01-08 12:00 - 13:30 (Europe/Helsinki) | Veebis
Infotunnis saab ülevaate projektitüüpide olemusest ning tutvustatakse taotlustingimusi ja vastatakse küsimustele.

Kava:
12.00-12.45 noorsootöötajate õpiränne
12.45-13.30 suuremahulised koostööprojektid ja väikeprojektidRegistreerimine on avatud kuni 7.01.2024. Registreerunud osalejatele saadetakse seminari toimumise link 8. jaanuari hommikul. NB! Infotundi ei salvestata!

Noorsootööprojektide alla kuulub kolm projektitüüpi:

1) noorsootöötajate õpiränne, millega rahastatakse noortega töötavate inimeste rahvusvahelisi õppevisiite, töövarjutamisi, seminare ja koolitusi;
2) suuremahuline koostööprojekt uuenduslike tavade arendamiseks ja jagamiseks ning noortevaldkonnas tehtava töö kvaliteedi tõstmiseks;
3) väikeprojekt: sarnane nagu eelmine, kuid tegevused toimuvad väiksemas mahus ja lühema aja vältel, suunatud esmataotlejatele.

Järgmised taotlustähtajad on veebruaris (noorsootöötajate õpiränne) ja märtsis (rahvusvahelised koostööprojektid) 2024. Soovijatel on võimalik saada eelnevalt individuaalset nõustamist või saata oma projekti mustand üle vaatamiseks ja kommenteerimiseks. Täpsem info nõustamise kohta: noustamine@harno.ee

Kui infotunni kohta on küsimusi, siis palume pöörduda Erasmus+ noortevaldkonna õpirände koordinaatori Maarja Tamm’e poole (maarja.tamm@harno.ee, 69 79 217).

Kandideeri: projektikirjutamise laager 13-30a noortele
2023-12-28 08:00 - 2024-01-03 23:59 (Europe/Helsinki)
Projektikirjutamise laager on mõeldud 13-30 aastastele noortele, kes tahavad kirjutada mõnda projekti, plaanivad esitada projekti Erasmus+ või Euroopa Solidaarsuskorpuse taotlusvooru (kas 20.02.2024 või 07.05.2024) ja vajavad projekti kirjutamiseks professionaalset nõu ja tuge.

Projektikirjutamise laager annab osalejatele võimaluse:

arendada oma ideest kvaliteetse Erasmus+ või Euroopa Solidaarsuskorpuse programmi taotluse,
saada nõu ja tuge agentuuri ekspertidelt,
võtta aeg maha ja keskenduda oma tiimis projekti planeerimisele.

Laagris osalevad 2-5 liikmelised tiimid. Kaasa võib võtta ka juhendaja (noorsootöötaja, õpetaja, mentori). Kui kõigi grupiliikmete vanus on alla 18, siis on juhendaja kaasamine kohustuslik.
Ootame, et kirjeldaksite oma esialgset ideed ja laagris osalemise motivatsiooni kandideerimisvormis. Kandideerimise tähtaeg on 3.01.2024.

Uuri ettevalmistuseks lisa taotlusvoorude sisu ja tähtaegade kohta:

Erasmus+ noortevahetus (rahvusvaheline)
Erasmus+ osalusprojekt (kohalik või rahvusvaheline)
Euroopa Solidaarsuskorpuse solidaarsusprojekt (kohalik)

Laager toimub 19.-21. jaanuaril Tallinnas. Selleks, et projektiidee jõuaks piisavalt küpseda, on vaja kõigil kolmel päeval kohal olla. Laager algab reede pärastlõunal (kogunemine kell 15.30) ja lõpeb pühapäeva lõunal (kell 14.30).
Laagris on kaks töökeelt: eesti ja vene keel. Vajadusel saab personaalset nõustamist ka inglise keeles.
Laagris osalemine on tasuta. Tallinnast väljastpoolt tulijatele organiseerime majutuse ja samuti katame transpordikulud.
Täpsema info laagris osalemise kohta saadame hiljemalt 4.01.2024.

Täpsem info:
Karin Öövel (karin.oovel@harno.ee, +372 55919229)
Erasmus+ ja Euroopa Solidaarsuskorpuse agentuuri noorteprogrammide keskus
Haridus- ja Noorteamet
Tõnismägi 11
10119 Tallinn

Videokonkurss „Huviharidus trendide maailmas“
2023-12-28 - 2024-02-11
Eesti Huvikoolide Liit kutsub 7-19aastaseid huvikooli õpilasi osalema noorte videokonkursil “Huviharidus trendide maailmas”. Kasuta suurepärast võimalust loominguliselt näidata maailmale, nii noorele kui vanale, mida Sina mõtled.

Nendele küsimustele otsimegi just noorte endi abiga vastuseid:

Kas huviharidus saab trendide maailmas hästi hakkama?
Kas huviharidus peaks rohkem käima kaasas uuendustega või hoidma just stabiilset joont?
Kuidas saaks trende kasutada huvihariduse edendamiseks ning milliseid ohte peidavad endas kiired uuendused haridusmaastikul?
Kuidas mõjutab internet ja sotsiaalmeedia huviharidust?
Trendid vs. traditsioonid?

* TREND tähendab mingisugust suunda, kallakut, suunitlust või moodi. Seda iseloomustab lühiajalisus, pidev muutumine ning populaarsus. Erinevaid trende võib kohata moes, sotsiaalmeedias, majanduses ja kultuuris.

Kuidas osaleda?

1. Loo lühivideo:
Tee video, milles vastad küsimustele, kuidas saab hakkama huviharidus pidevalt muutuvas maailmas või mis on selle eelised ja/või puudused. Kasuta või näita videos midagi, mis sind inspireerib või milles oled kirglik.
2. Laadi video üles:
Jaga oma videot meiega hiljemalt 11. veebruariks 2024
3. Jälgi tulemusi:
Parimad videod valitakse välja rahvahääletuse teel ning võitjad kuulutatakse välja 25. veebruaril 2024. Ootame põnevusega Sinu loomingut!

Konkurssi puudutavate küsimuste või rõõmude korral võta ühendust Noorteaktiivi eestvedaja Janetiga janet@huvikoolideliit.ee.
Rohkem infot ja registreerimine: https://huvikoolideliit.ee/noor-osale-videokonkursil-huviharidus-trendide-maailmas/

Kandideeri EuroPeers võrgustiku liikmeks
2023-12-13 - 2024-01-15
Erasmus+ ja Euroopa Solidaarsuskorpuse Agentuur otsib uusi noori liitumaks EuroPeers võrgustikuga! Kandideeri kui oled vanuses 13-30, oled osalenud Erasmus+ või Euroopa Solidaarsuskorpuse projektis ja Sul on võimalus panustada võrgustikku!

Kandideeri kui sa oled:

noor vanuses 13-30;
sul on kasvõi ühe Erasmus+ ja/või Euroopa Solidaarsuskorpuse projekti kogemus;
seiklushimuline, motiveeritud, hea tiimimängija, ajaplaneerija ning algatusvõimeline;
valmis osalema võrgustikukohtumistel ja vahekohtumistel veebis;
panustama võrgustiku tegevustesse aktiivselt 2024. aasta lõpuni;
valmis läbi viima iseseisvalt infotegevusi.

Valituks osutunutele on ette valmistatud:

aasta pikkune arenguprogramm. Programmi raames arendatakse noores avaliku esinemise ja oma loo vestmise oskust, ürituskorralduse ja meeskonnatöö kompetentse*;
võimalused osaleda nii eestisisestel kui rahvusvahelistel koolitustel;
tööriistad, kuidas Erasmus+ ja Euroopa Solidaarsuskorpuse programmide maailmas toimetada;
võrgustikutöös osalemine ning tegevused selle raames on osalejatele kaetud;
noortelt oodatakse aktiivset panustamist võrgustikutöösse ning omaalgatuslikke ja agentuuri kutsel infotegevuste läbiviimist.

Võrgustikku kandideerimiseks täida ära see vorm ning pane teele hiljemalt 15.01.2024.
Võrgustikku valitakse ankeedi alusel 15 noort ning otsusest informeeritakse valituid hiljemalt 31.01.2024.
Loe lisa siit.

Lisainfo: Laura Kiviselg, laura.kiviselg@harno.ee.

ImagineEU konkurss
2023-12-13 | Veebis
Lase oma fantaasial lennata – kuidas peaks Euroopa Liit muutuma?
Kuidas saaks EList teha veelgi parema koha, kus elada? Euroopa kodanikualgatus on ELi kodanike võimalus esitada konkreetseid ELi õigusaktide ideid. ImagineEU konkurss innustab teismelisi pakkuma ideid, millest võiks ühel päeval saada Euroopa kodanikualgatuse teema!
Auhind

Kolm võidutiimi võidavad 21.–23. märtsini 2024 toimuva reisi Euroopa Liidu südamesse – Brüsselisse.
Reisi ajal kohtub tiim Euroopa institutsioonide esindajatega, kes jagavad teavet selle kohta, kuidas kujundatakse ELi poliitikat ja õigusakte ning kuidas ELi kodanikud saavad osaleda Euroopa kodanikualgatuses.

Loe rohkem siit.

Arvustusvõistlus Kapsas
2023-11-30 | Veebis
Maailmas on väga palju raamatuid. Kuidas valida, mida lugema hakata? Üks võimalus on lugeda raamatuarvustust ja teha selle põhjal otsus. Et jaguks häid arvustusi ja arvustajaid, kuulutavad Eesti Lastekirjanduse Keskus, ajakiri Hea Laps ja Õpetajate Leht välja raamatuarvustuste kirjutamise võistluse Kapsas.

Loe pikemalt Eesti Lastekirjanduse Keskuse veebist.

EU valimiste projekti #walkthetalk tutvustus
2023-11-21 11:00 - 12:00 (Europe/Helsinki) | Veebis
Hea noor!

Lähed 2024.a kevadel esimest korda elus valima? Või osaled esimest korda Euroopa Parlamendi valimistel? Kui jah, siis see veebiseminar on just Sulle!

#WalkTheTalk on noortele suunatud kampaania, mille eesmärk on tutvustada kõikidele Euroopa noortele osaluse ja kaasatuse võimalusi, kaasarääkimise võimalusi Euroopa Liidu tasandi poliitikate kujundamise, valimiste olulisust ja vajalikkust ning Euroopa Parlamendi valimisi.

21. november toimub veebiseminar, kus tutvustatakse #WalkTheTalk kampaaniat. Veebiseminar on inglise keeles. Eesti aja järgi on algusaeg kell 11.00, Euroopa aja järgi kell 10.00.

Liitu: https://bit.ly/3u4hHGu.

Vaata ka:

www.walkthetalkeu.com (vali eesti keel menüüst)
www.instagram.com/walkthetalk_eu/
www.instagram.com/valimiskast/

Loe lisa: https://www.eryica.org/project/eu-inform.

Kampaania toimub projekti „EU inFORM” raames, mida korraldab Eryica – European Youth Information and Counselling Agency ning tegevustest võtab osa Haridus- ja Noorteamet ja Teeviit.

Mini Negavatt: Toitu raiskav maailm
2023-11-19 | Veebis
Oodatakse I-IV klasside noorte lennukaid lahendusi toiduraiskamise probleemile. Filmi üles oma idee üles ning saada video hiljemalt 19.november mini Negavatt konkrusile!
Peaauhinnaks on vabal valikul klassireis 700 euro ulatuses ning hariduslikud eriauhinnad meie partneritelt!
Loe rohkem Negavatt veebist.

Üle-eestiline noorsootöö nädal
2023-11-13 - 2023-11-19 | Üle-eestiline
Noorsootöö nädala fookusesse on sel aastal võetud noorte keskkonnateadlikkuse edendamine.
Keskendutakse keskkonnasõbralikule eluviisile, kliimamuutuste leevendamise võimalustele, jätkusuutlike lahenduste tutvustamisele ning sellele kuidas noorte- ja haridusvaldkonnas toetada kestlikku arengut. Nädala tähistamine toimub sel aastal 13. korda ja leiab aset 13.- 19. novembril 2023.
Noorteinfoportaal Teeviit ja Haridus- ja Noorteamet kutsuvad noori, noorte- ja haridusvaldkonna töötajaid ning -asutusi, partnereid, otsustajaid ning teisi osapooli fookusteemadel arutlema ning temaatilisi tegevusi korraldama.

Telia Cyber Battle of Nordic-Baltics 2023
2023-11-11 00:00 (Europe/Helsinki) | Tartu
Telia Cyber Battle of Nordic-Baltics 2023 toimub 11. novembril.
Tegu on suurima Põhja-Balti regiooni parimate eetiliste häkkerite üritusega, mille eesmärk on tõsta noorte ja õppeasutuste teadlikkust küberturvalisusest. Eesmärk on õpetada küberturvalisuse põhialuseid praktilisel, realistlikul ja eetilisel iisil, et parandada kogukonna küberturvalisuse oskuseid ning muuta seeläbi ühiskonda stabiilsemaks ja turvalisemaks.

AHHAA Robolahing
2023-11-04 | Tartu
AHHAA Robolahing toimub 4.11.23 Tartu Kammivabrikus!
Robolahing on Baltikumis ja Põhjamaades ainulaadne puldiga juhitavatele või autonoomsetele lahingurobotitele mõeldud võistlus, kus masinad püüavad üksteist spetsiaalselt võitluseks ehitatud areenil kahjutuks teha.
Loe lisa: https://robolahing.ee/.

Disainilaager “NoDi 2023”
2023-10-24 00:00 - 2023-10-27 00:00 (Europe/Helsinki) | Lihula, Lihula
Disainilaager “NoDi 2023” toimub 24.-27. oktoobril Lihulas, kuhu oodatakse 13 – 19 aastaseid noori.

Kas on üldse võimalik, et ma võiksin kunagi elada maal?
Miks ma tahan tulla pärast õpinguid oma kodukohta, maale elama?
Mida põnevat noored maal teha saavad?

Ääremaastumine on protsess, mille käigus kolivad inimesed vähem asustatud piirkondadest suurematesse keskustesse ning selle tulemusena väheneb nende piirkondade atraktiivsus elukeskkonnana, mis soodustab omakorda veel rohkemate inimeste lahkumist.
Eestis on viimastel kümnenditel sarnaselt teiste Kesk- ja Ida-Euroopa riikidega kasvanud piirkondlik ebavõrdsus. Kuna Eesti asub kaugel Euroopa tuumikpiirkondadest, siis on Eesti väikelinnad ja maapiirkonnad ääremaad kahel geograafilisel tasandil – seda nii Eesti kui Euroopa mõistes.
Laagrisse registreerimise link: https://forms.gle/ChmYyc4UcKvN7s267
Tegevused laagris põhinevad disainiprotsessi loogikal ja tegutsetakse mõttetalgute vormis. Noori juhendavad mentor-disainerid.

Eesti Kunstikoolide Liit ja Kose Kunstikeskus korraldavad neljandat aastat üle-eestilist noortele suunatud disainiõppelaagrit NoDi – NOORED DISAINIVAD, mille eesmärk on noorte loova ja disainerliku mõtlemise toetamine.
Loe lisa: https://kunstikoolid.ee/eelteade-ehk-pane-nodi-toimumise-aeg-oma-kalendrisse-kirja/

VÄLKVOOR: Noorte osaluse fond
2023-10-17 08:00 - 2023-10-25 23:59 (Europe/Helsinki)
Tänavune noorsootöö nädal, mis toimub 13.-19.novembril, keskendub keskkonna heaks tegutsemisele. Sellest lähtuvalt kuulutab Eesti Noorteühenduste Liit välja Noorte osaluse fondi välkvooru, mille keskmes on keskkonnateemaliste osaluskohvikute korraldamine noorsootöö nädala jooksul. Taotletava summa piirmäär on 1000€ ja taotlus tuleb esitada aadressil projektifond@enl.ee hiljemalt 25.10 kell 23.59. Taoltusvorm on leitav Eesti Noorteühenduste Liidu kodulehel enl.ee/fond
Meetmest on võimalik toetust saada ka noorteühingutel ja osaluskogudel, kes on 2023. aasta jooksul juba toetust saanud.
Osaluskohvik on meetod, kus arutelulaua ümber kogunevad noored, ametnikud ja otsustajad, et leida aktuaalsetele probleemidele üheskoos lahendused ning arutada, millises suunas oleks vaja parema tuleviku nimel liikuda.
Noorsootöönädala raames keskendutakse keskkonnasõbralikule eluviisile, kliimamuutuste leevendamise võimalustele, jätkusuutlike lahenduste tutvustamisele ning sellele, kuidas meil on võimalik panustada keskkonnahoidu. Eesti Noorteühenduste Liidu riigikogu valimiste platvormis on välja toodud, et üks noorte heaolu mõjutatavatest teguritest on keskkond ja jätkusuutlik, mis on valdkondadeülene prioriteet.
Osaluskohviku teemad, soovituslik osaluskohviku formaat ja arutelude struktuur on leitavad enl.ee/infonurk

Tehisintellekti pildivõistlus koolinoortele
2023-10-15 | Veebis
Rahvusraamatukogu hariduskeskus korraldab põhikooli õpilastele ja gümnasistidele mõeldud pildivõistluse, mis viib omavahel kokku tehisintellekti ja kirjandusklassika.
Õpilaste pildikunsti oodatakse kuni 15. oktoobrini, võitjad selguvad žürii hääletuse teel 20. oktoobril. Osalejaid hinnatakse kahes kategoorias: 7.-9. ja 10.-12. klassid.arimatele on ka välja pandud ka tehnikapoe kinkekaardid.
Osalejad peavad endale valima meelepärase teose etteantud valikust: August Kitzbergi “Libahunt”, Friedrich Reinhold Kreutzwaldi “Eesti rahva ennemuistsed jutud”, Sass Henno “Elu algab täna”, Helga Nõu “Pea suu! ; Tõmba uttu!”, A.H. Tammsaare “Põrgupõhja uus Vanapagan”, Richard Roht “Jutte loomadest”.
Loe lähemalt põnevast võistlusest SIIT.

Noortekonverents "Näeme Narvas"
2023-10-07 10:00 - 19:30 (Europe/Helsinki) | Joala 20, Narva, Estonia
Eesti Noorteühenduste Liidul on hea meel kutsuda Sind noortekonverentsile “Näeme Narvas!”.

Noortekonverentsi “Näeme Narvas” eesmärk on tutvustada noortele erinevaid osalusvõimalusi, laiendada nende silmaringi erinevatel paneeldiskussioonidel ja töötubades osalemise läbi ning võimaldada erineva emakeelega noorte integreerumine.

Konverents toimub 7. oktoobril Narvas.

Konverentsilt võid leida:
Paneeldiskussioone
Orienteerumist
Erinevaid töötubasid
Õhtuse meelelahustuslprogrammi
Ja palju muud
Registreerimine on avatud: https://forms.gle/1SeqtdNPXgJN89Jq6
Konverentsile ootame kõiki noori, kelle vanus on 13+.

Küsimuste või lisainfo korral kirjuta noorte osaluse assistendile Evelinale (evelina@enl.ee).

Noortekonverents toimub projekti „Euroopa Noortedialoog 2022-2024“ raames, mida viib ellu Eesti Noorteühenduste Liit ja mida rahastavad Euroopa Liit ning Haridus- ja Teadusministeerium.

MängudeÖÖ 2023
2023-09-30 21:00 - 2023-10-01 21:00 (Europe/Helsinki) | Ülemiste Keskuse Apollo Kino
Aasta on 2023. Tehisintellekt on vaikselt vallutamas maailma. Juba on ta oma hingetute digitaalsete käte vahele haaranud kirjanduse, muusika, kunsti. Alles on vaid üks kants, mis võitleb südikalt vastu – videomängud!
Mängude ja inimteguri vahetut ning möödapääsmatu suhte suurimaks esindajaks on muidugi Eesti legendaarseim videomängupidu MängudeÖÖ. Sel sügisel avame taas uksed, selgitamaks kõigile, et mängud on kunst, meelelahutus, viis sõpruste tugevdamiseks ja rivaalidega arvete klaarimiseks!
Tänavune sügisene MängudeÖÖ toimub 30. septembril Ülemiste Apollo kinos. Pileti saad valmis osta aga juba täna! Juuli lõpuni on pileti hinnaks 17 €, alates augustist 20 €, üritusel kohapeal aga 25 €.
Ürituse vanusepiirang on 16+ (14+ kui kaasas on täisealine saatja).
MängudeÖÖ sai alguse aastal 2012, kui väiksel sõpruskonnal tekkis soov kogeda videomänge suurel kinoekraanil. Tänaseks on sellest soovist kasvanud suur üritustesari, mille raames toimunud enam kui 25 ÖÖd Tallinna, Tartu ja Pärnu erinevates kinodes.

Mõju hindamise baaskoolitus “Kuidas jätta oma tegevusega positiivne jälg?
2023-09-30 11:00 - 15:30 (Europe/Helsinki) | Euroopa Liidu Maja, Rävala pst 4, Tallinn, Estonia
Eesti Noorteühenduste Liit ja Euroopa Parlamendi büroo Eestis kutsuvad erinevate noorteorganisatsioonide, osaluskogude ja teiste vabaühenduste esindajaid mõju hindamise baaskoolitusele “Kuidas jätta oma tegevusega positiivne jälg?“.

Koolitus toimub laupäeval, 30. septembril, kell 11.00-15.30 Euroopa Liidu Maja konverentsiruumis (Rävala pst 4, Tallinn).

Koolituse eesmärk on anda baasteadmised sellest, mis on mõju ja kuidas seda mõõta ning teha praktilisi näiteid läbi.

Koolitust viib läbi Jaan Aps, kes on aidanud mõõta ja suurendada inimeste heaollu panustavate organisatsioonide positiivset mõju juba üle 15 aasta. Ta veab eest ettevõtet Stories For Impact, mille klientide hulka on kuulunud paljud Eesti noorte-, haridus- ja sotsiaalvaldkonna organisatsioonid, sh iga-aastane koolitamine ja mentorlus ühiskondlike algatuste inkubaatoris NULA. Jaani tugevuste hulka kuulub mõju hindamise põhimõtete kohandamine-lihtsustamine väikese ja keskmise suurusega organisatsioonidele. Lisaks on Jaanil kogemustepagas organisatsioonide käivitamisest ning juhtimisest: Sotsiaalsete Ettevõtete Võrgustiku kaasasutamine ja eestvedamine 2012-2019, sh korduvalt auhinnatud noorteprogrammi Changemakers Academy käivitamine 2016.

Osalemine on tasuta, kuid vajalik on eelnev registreerimine: https://forms.gle/cJEFwBNeBL7N8YRH7.

Koolituse korraldamist rahastab Euroopa Parlamendi büroo Eestis ning see on osa uheskoos.eu algatusest, mis valmistab ette kodanikuühiskonda 2024. aasta Euroopa Parlamendi valimisteks. Liikmelisus tagab sulle osaluse koolitusel ning annab teavet teiste põnevate ürituste kohta, mis võrgustikus toimuvad. Registreeri end liikmeks!

Tallinnast väljaspoolt tulijatel on võimalik taotleda hüvitist transpordikulude kompenseerimiseks. Hüvitatakse vaid bussi- või rongipiletite kulu.

Lisainfo: Triin Roos, triin@enl.ee, Eesti Noorteühenduste Liidu juhatuse esimees

Veebiseminar: üle-eestiline noorsootöö nädal 2023
2023-09-28 11:00 - 12:15 (Europe/Helsinki) | Veebis
Neljapäeval, 28. septembril 2023 kell 11.00-12.30, toimub noorsootöö nädalat tutvustav veebiseminar.

Registreeri end veebiseminarile siin.

Veebiseminar on suunatud noortega töötavatele spetsialistidele ja noortele, kes soovivad saada täpsemat infot 13-19. novembril aset leidva noorsootöö nädala Minu tulevik on täna teemal, mis võtab sel aastal fookusesse keskkonna heaks tegutsemise.

Veebiseminari eesmärk on anda käsitletavast teemast ning peamistest tegevustest ülevaade ning tutvustada erinevaid võimalusi nädalal kaasa tegema. Veebiseminari ajal on osalejatel võimalus küsida esinejatelt küsimusi, veebiseminar salvestatakse ning on hiljem järele vaadatav.

Veebiseminari teemad:
Nädala teema ning peamised tegevused, Elizaveta Cheremisina – Haridus- ja Noorteamet
Kuidas noored soovivad keskkonnakriiside kohta teadmisi saada ning millest tunnevad noored keskkonnakriisidega silmitsi seistes puudust? – Kertu Birgit Anton, noorte keskkonnaliikumise Fridays for Future Eesti liige
Kuidas edendada noorte keskkonnateadlikkust ehk mida teha noorsootöö nädalal? – MTÜ Mondo

Registreerudes veebiseminarile Zoom saadab sulle automaatkirja koos lingiga, kus kohtumegi 28. septembril.

Veebinari korraldab noorteinfoportaal Teeviit seoses üle-eestilise noorsootöö nädalaga. Noorteinfoportaali Teeviit tegevust koordineerib Haridus- ja Noorteamet.
2023. aasta noorsootöö nädala teavitustegevusi rahastatakse haridus- ja teadusministri kinnitatud ning Haridus- ja Noorteameti poolt elluviidava Euroopa Sotsiaalfondist kaasrahastatud programmi „Tõrjutusriskis noorte kaasamine ja noorte tööhõivevalmiduse parandamine“ raames.

Minu eeskuju 2023
2023-09-25 - 2023-10-20
Eeskujuliikumine kutsub üles märkama ja tunnustama eeskujusid, et 11.novembril tunnustada eeskujuliikumine Valge Õhupall tänusündmusel „Märkan eeskuju“ esitatud era- ja juriidilisi isikuid.
Esita eeskuju hiljemalt 20. oktoobriks 2023, täites ankeet eeskujuliikumise kodulehel www.valgeohupall.ee või saates vastav ankeet (leitav kodulehelt) e-postiaadressile eeskuju@valgeohupall.ee.
Eeskujuliikumise juhtrühm valib kõikide üleskutse “Minu eeskuju” raames esitatud kandidaatide seast välja 11 era- ja/või juriidilist isikut ning ühe noore kuni 20a eeskuju.
Aasta eeskujuks saab esitada, organisatsioone, perekondi ja eraisikuid vanuses alates 21a:

kes on oma tegevusega eeskujuks tervema ja turvalisema elukeskkonna loomisel;
kelle eestvedamisel on tekkinud uus algatus, mis suurendab kogukonna- ja turvatunnet;
kes on oma eeskujuga kaasanud tegutsema teisi inimesi ja organisatsioone, toetades sellega väärtuspõhiste otsuste tegemist;
kes on oma eeskujuliku tegevuse ja algatustega positiivselt mõjutanud avalikku arvamust;
kes on silma paistnud tervema ja turvalisema tuleviku kujundamisega seotud teemade nähtaval hoidmisel ühiskonnas.

Aasta nooreks eeskujukus saab esitada eraisikuid vanuses kuni 20a:

kelle teo või töö tulemusel on tekkinud uus algatus, mis suurendab teiste inimeste heaolu;
kes on oma eeskujuga kaasanud tegutsema teisi lapsi ja/või täiskasvanuid, muutes sellega positiivselt teiste inimeste elu.

Allikas ja esitamine: https://valgeohupall.ee/2023/09/25/minu-eeskuju-2023/

Projektikonkurss “Ideepuhur”
2023-09-17
Projektikonkursi „Ideepuhur“ eesmärk on toetada noorte omaalgatust ning ettevõtlikkust pakkudes neile võimalusi ühiskondlike ja sotsiaalsete kitsaskohtade lahendamiseks. Noorte poolt algatatavate tegevuste fookuses on kohaliku kogukonna edendamisega seotud ideed, mis toetavad erinevate pädevuste arendamist mitteformaalses õpikeskkonnas.
Konkursi fookusteemad on:

noorte vaimne tervis,
kultuuridevaheline suhtlemine ja kogukondade vaheline lõimumine (sh eestikeelsele haridusele ülemineku toetamine),
loodus- ja tehnoloogia valdkondade teadmiste ja oskuste arendamine,
rohepöörde ja keskkonnahoiu võimalused kohalikul tasandil.

Esita oma idee SIIN!
Lisainfo ja allikas: https://ank.ee/ideepuhur/

Maailmakoristuspäev
2023-09-16
TULE MAAILMAKORISTUSPÄEVAL 16. SEPTEMBRIL KORISTAMA
Kui sulle on hakanud juba tunduma, et Eestimaa on puhtaks saanud, siis päris nii see siiski pole – Eestis on vee palju prügistatud paiku ja loodust. Eriti rohkesti leidub meil väikeprügi ja suitsukonisid, aga ka muid pakendeid ja plastesemeid. Maailmakoristuspäeva eesmärk tänavu suvel ja sügisel on juhtida veelgi enam tähelepanu Läänemere tervislikule seisundile ning tõsta inimeste teadlikkust sellest, et tegemist on ühe saastunuma merega maailmas. Samuti kutsume inimesi üles märkama prügiprobleemi kalmistutel – ühekordne plastist kalmuküünal muutub kalli inimese haual loetud tundidega prügiks. Mida rohkem ühekordseid küünlatopse korraga hauale viia, seda suurem hulk prügi kalmul pärast ka vedeleb.
Nii et läheme talgutele üheskoos – klassi, töökaaslaste, pere või sõpradega! Valime koristuspaigaks meile armsad rannad, metsad, pargid, veekogud, kalmistud ja linnatänavad ning korjame üles kõik, mis loodusesse ei kuulu.
Lisainfo ja registreerumine: https://maailmakoristus.ee/

Õpilasleiutajate riiklik konkurss
2023-09-15
Õpilasleiutajate riikliku konkursi eesmärk on väärtustada teadus- ja arendustegevust ning innovatsiooni õpilaskonnas, stimuleerida õpilaste aktiivsust teadus- ja arendustegevuse ning innovatsiooni alal ning avaldada tunnustust väljapaistvaid tulemusi saavutanud õpilastele ja õpilaskollektiividele, nende juhendajatele ja õpetajatele ning koolidele.
Vaata konkursil osalemise tingimusi siit.
Konkurssi tutvustava plakati saad välja printida siit (A3 formaat), plakat A4 suuruses, plakat vene keeles A3 ja A4-RU.
Meedia reklaam 1920×1080 koolide ekraanidele

Konkursi korraldamise õiguslik alus

2023. aasta õpilasleiutajate riikliku konkursi väljakuulutamise käskkiri 1.1-2/23/194
Õpilasleiutajate riikliku konkursi läbiviimise tingimused ja kord. Haridus- ja teadusministri määrus, vastu võetud 18.06.2010, nr 30.

Konkursi preemiafond on 32 350 eurot.
